
RAPORT DE SPECIALITATE

pentru modificarea şi completarea HCLMT nr. 410/27.07.2018 privind aprobarea participării în cadrul proiectului, de aprobare a indicatorilor tehnico-economici/a notei de fundamentare a investiției, a cheltuielilor legate de proiect, precum şi de aprobare a acordului de parteneriat şi a protocolului de asociere privind realizarea în comun a unei achiziții publice ocazionale, precum şi modificarea şi completarea HCLMT nr. 18/18.01.2019
Având în vedere Expunerea de motive nr. SC2019-            /                   pentru modificarea şi completarea HCLMT nr. 410/27.07.2018 privind aprobarea participării în cadrul proiectului, de aprobare a indicatorilor tehnico-economici/a notei de fundamentare a investiției, a cheltuielilor legate de proiect, precum şi de aprobare a acordului de parteneriat şi a protocolului de asociere privind realizarea în comun a unei achiziții publice ocazionale, precum şi modificarea şi completarea HCLMT nr. 18/18.01.2019, facem următoarele precizări:
Prin HCLMT nr. 410/2018, Consiliul Local al Municipiului Timişoara a aprobat participarea UAT Municipiul Timişoara, ca partener în cadrul proiectului „Achiziție de mijloace de transport public - autobuze electrice”, în vederea depunerii şi obţinerii finanțării acestuia din cadrul Programului Operațional Regional 2014-2020, Axa prioritară 4, Prioritatea de investiții 4e, Obiectivul specific 4.1.. Prin aceeaşi hotărâre s-a aprobat Acordul de parteneriat şi Protocolul de asociere privind realizarea în comun a unei achiziții publice ocazionale, iar prin HCLMT nr. 478/08.10.2018 a aprobat modificarea şi completarea Acordului de parteneriat şi Protocolului de asociere privind realizarea în comun a unei achiziții publice ocazionale.

În vederea finalizării procesului de stabilire a parteneriatului dintre MDRAP şi Primăria Municipiului Timişoara, prin adresa nr. 6075/16.01.2019, Ministerul Dezvoltării Regionale şi Adminitraţiei Publice, ne transmite că au fost analizate documentele specifice depunerii cererii de finanţare şi că au constatat că este necesară emiterea unei noi hotărâri de consiliu local, care să modifice Anexa 2 şi Anexa 3 din HCL nr. 410/17.07.2018 astfel încât să fie aprobată forma finală a Acordului de parteneriat şi a Protocolului de asociere, şi pentru a nu se crea confuzii în ceea ce priveşte documentaţia prin care s-a stabilit parteneriatul, a fost necesară abrogarea HCL nr. 478/08.10.2018. Drept urmare prin HCLMT nr. 18/18.01.2019 s-a aprobat Acordul de parteneriat şi a Protocolului de asociere privind realizarea în comun a unei achiziții publice ocazionale în vederea pregătirii şi implementării în comun a proiectului „Achiziție de mijloace de transport public -autobuze electrice”.
Prin adresa nr. 22413/12.02.2019, Ministerul Dezvoltării Regionale şi Administraţiei Publice, ne transmite că, prin Ordinul nr. 6113/01.11.2018, a fost aprobat Ghidul solicitantului Condiţii specifice de accesare a fondurilor în cadrul apelului de proiecte cu numărul POR/2018/4/4.1/3/în parteneriat, Axa prioritară 4, Prioritatea de investiții 4e, Obiectivul specific 4.1., care prevede că taxa pe valoare adăugată (TVA) aferentă cheltuielilor eligibile pentru achiziţionarea mijloacelor de transport, este neeligibilă, iar taxa pe valoare adăugată aferentă cheltuielilor eligibile altele decât cele pentru achiziţionarea mijloacelor de transport, este eligibilă. Drept urmare este necesară emiterea unei noi hotărâri de consiliu local, care să modifice şi să completeze HCL nr. 410/17.07.2018, precum şi HCL nr. 18/18.01.2019.

Dintre activităţile eligibile susţinute în cadrul Obiectivelor specifice 3.2 şi 4.1 din  Programul Operaţional Regional 2014-2020 se numără şi achiziţionarea mijloacelor de transport public (tramvaie, troleibuze, autobuze) și a mijloacelor de transport destinate transportului elevilor din învățământul preuniversitar de stat. În perioada de programare anterioară (2007-2013) a existat un număr redus de linii de finanţare pentru achiziţia de mijloace de transport.

Ca urmare a solicitărilor Ministerului Dezvoltării Regionale şi Administrației Publice, Municipiul Timişoara a identificat un număr de 44 autobuze existente în prezent în parcul auto, necesar a fi înlocuite cu autobuze electrice.

Având în vedere cele mai sus prezentate, propunem spre aprobarea Consiliului Local al Municipiului Timişoara următoarele:

· modificarea şi completarea prevederilor art. 4, art. 6, art. 7 şi a art. 8 din HCLMT nr. 410/27.07.2018, după cum urmează:

,,Art. 4: Se aprobă înlocuirea Anexei 3 din HCLMT nr. 410/27.07.2018 - indicatorii tehnico – economici ai proiectului, cu Anexa la prezenta, care face parte integrantă din hotărâre.
Art. 6: Se aprobă valoarea eligibilă aferentă mijloacelor de transport public şi staţiilor de reîncărcare, solicitate la finanţare, şi a altor activităţi eligibile proprii din proiect ale UAT Municipiul Timişoara, în cadrul proiectului „Achiziție de mijloace de transport public – autobuze electrice”, în cuantum de 147.909.163,65 lei.

Art. 7: Se aprobă contribuția proprie în proiect a UAT Municipiul Timişoara, reprezentând contribuția de minimum 2 % din valoarea eligibilă aferentă tuturor activităţilor proprii din proiect, în cuantum de 2.958.183,27 lei, reprezentând cofinanțarea proiectului „Achiziție de mijloace de transport public – autobuze electrice”. 

Art. 8: (1) „Se aprobă valoarea TVA neeligibilă aferentă cheltuielilor eligibile în cuantum de 25.080.000 lei și achitarea eventualelor cheltuieli neeligibile corespunzătoare investițiilor aferente UAT Municipiul Timişoara în cadrul proiectului „Achiziție de mijloace de transport public- autobuze electrice. ”
(2) Se aprobă valoarea cheltuielilor neeligibile, reprezentând contravaloarea lucrărilor de racordare a staţiilor de încărcare la reţeaua de distribuţie a energiei electrice, în valoare de 5.418.500 lei (cu TVA), precum şi a eventualelor cheltuieli neeligibile corespunzătoare investiţiilor aferente UAT Municipiul Timişoara în cadrul proiectului „Achiziție de mijloace de transport public – autobuze electrice”.”

· modificarea și completarea Art. 3 ROLURI ŞI RESPONSABILITĂŢI ÎN PREGĂTIREA ŞI IMPLEMENTAREA PROIECTULUI, pct (4) Contribuţia la finanţarea cheltuielilor totale ale Proiectului, alin 4 din Acordul de Parteneriat nr. SC2018-18163/31.07.2018, 95376/MDRAP/28.08.2018 (aprobat prin HCLMT nr. 410/27.07.2018 şi HCLMT nr. 18/18.01.2019), astfel:
,,Se aprobă modificarea și completarea  Art. 3 ROLURI ŞI RESPONSABILITĂŢI ÎN PREGĂTIREA ŞI IMPLEMENTAREA PROIECTULUI, pct (4) Contribuţia la finanţarea cheltuielilor totale ale Proiectului, alin 4 din Acordul de Parteneriat nr. SC2018-18163/31.07.2018, 95376/MDRAP/22.08.2018 (aprobat prin HCLMT nr. 410/27.07.2018 şi HCLMT nr. 18/18.01.2019) , astfel:
Lider de parteneriat:

· Valoarea totală a activităţilor proprii incluse în proiect: 720.000,00 lei;
· Valoarea corespunzătoare activităţilor neeligibile proprii din proiect (în lei și %): 0;
· Valoarea eligibilă aferentă activităţilor proprii incluse din proiect: 720.000,00 lei;
· Valoarea contribuţiei liderului de parteneriat la valoarea eligibilă aferentă activităţilor proprii incluse în proiect (în lei și %) : 108.000,00 lei reprezentând 15% din valoarea eligibilă a proiectului.
Partener:

· Valoarea totală a activităţilor proprii incluse în proiect: 178.407.663,65 lei;
· Valoare TVA: 28.442.467,31 lei;
· Valoarea corespunzătoare activităţilor neeligibile proprii din proiect, cu TVA inclus (în lei şi %): 5.418.500,00 lei;
· Valoarea TVA neeligibilă aferentă cheltuielilor eligibile: 25.080.000,00 lei;
· Valoarea TVA eligibilă aferentă cheltuielilor eligibile: 2.497.328,65 lei;
· Valoarea eligibilă totală a activităţilor proprii incluse în proiect: 147.909.163,65 lei;
· Valoarea contribuţiei partenerului la valoarea eligibilă aferentă activităţilor proprii incluse în proiect (în lei şi %): 2.958.183,27 lei reprezentând 2% din valoarea eligibilă a proiectului.
 (2). Se aprobă introducerea anexei ”Detalierea cheltuielilor proiectului” ca anexa la Acordul de parteneriat nr. SC2018-18163/31.07.2018, 95376/MDRAP/22.08.2018.
 (3). Modificările și completările Acordului de parteneriat nr. SC2018-18163/31.07.2018, 95376/MDRAP/22.08.2018 se vor efectua prin Act adițional.”
- celelalte prevederi ale HCLMT nr. 410/2018 şi HCLMT nr. 18/2019 rămân nemodificate;
- împuternicirea domnului Primar Nicolae Robu, în calitate de reprezentant legal al UAT Timişoara, pentru semnarea Actului Adiţional la Acordul de parteneriat.

